JohanHeinsen/ENO huggingface dataset:
Viborger Samler, 1847-03-18
Døde. Kjøbenhavn: Candidat i Medicin og Chirurgi, Frederik Julius Georg Buntzen, 3 Aar; Silke= og Klædehandler samt Rodemester Hans Henrik Seidelin, 72 Aar; Stud. theol. Wilhelm Herløw, 31 1/2 Aar; Anna Catharina Hedevig Wormer, f. Steienbeck, 71 Aar; Capitain og Tømmermester Johan Heinrich Breede, 58 Aar; Andreas Brock, 34 Aar; Snedkermester Christian Conrad Wivel, 46 Aar; Lovise Dorthea Schar thi, f. Gross, 36 Aar; Jernhandler Larsens Hustrue, Bergithe Pauline, 29 Aar; Skomagermester Frederik Christian Brennecke, 40 Aar; Jfr. Margrethe Kirsebon Dahl, Værtshuusholder C. Larsen, 51 Aar; David Lorenz Prieme, 65 Aar; Høker H. Andersen, 51 Aar; Johanne Caroline Mathilde Kongsberg. - Hvedstrup Præstegaard, Petrine Sophie Dorthea Hansen, 27 Aar. - Hjembek Præstegaard, Catharine Dorothea Basse, f. Hansen, 72 Aar. - Skielskjøer: Jda Anna Cathrine Arent got, 14 Aar. - Hillerød, Maren Knudsen, 77 Aar. - Uttersløvmark: Brændeviinsbrænder C. Thomsens Enke, Ellen, f. Hansen, 69 Aar. - Farum Præstegaard: Jfr. Margrethe Kirstine Struck, 74 Aar. - Kustrup ved Middelfart: Karen Andersdatter, Huusmand Sørensens Hustru. - Starup Præstegaard: Forhenværende Toldinspecteur, Kammerraad Hans Sessing. - Hobro. Mad. Ane Marie Ørum, f. Hviid, (Enke efter forlængst afdøde Sognepræst til Rørbek og Grynderup, Menigheder), 80 Aar. - Oldesloe, Pensioneret Toldforvalter C. Claussen.
Viborger Samler, 1847-03-18
Paa 4de Fredag i Faste prædiker Hr. Pastor Hindberg i Søndresogns Kirke.
Viborger Samler, 1847-03-18
AVERTISSEMENTS. Jfølge den ved Slutningsmødet i Thisted den 8de Dennes foretagne Optælling af Stemmerne ved de forskjellige Valg møder i Kjøbstædernes 8de Valgdistrict Thisted, Nyekjøbing, Skive og Nibe, til Nørre-Jyllands Provindsialstænder, er Kammerraad og Amtsforvalter Aagaard, Ridder af Dannebrogen, i Thisted, valgt til Deputeret, og Kjøbmand Hagemann i Viborg til Suppleant for dette Valgdistrict. Hvilket herved bekjendtgjøres i Overeensstemmelse med Forordag15de Mai 1834 § 44. Thisted Amthuus, den 11te Marts 1847. Rosenkrantz, Valgdirecteur.
Viborger Samler, 1847-03-18
J. F. H. Krons galvaniske Gigtplader, saameget anbefalede mod Rheumatisme, Gigt og Nervesygdomme, ere pr. Commission indlagte til Salg hos D. Philipsen. M. Med Posten er arriveret et smukt Ud 11 - valg af Mode-Baand, broderet Damepynt i nyeste Facon, Gardintøier, glatte og sigurerede Bobbinetter & Bobbinets-Kniplin, ger, silke Tørklæder m. m. m., som sælges bilL. Frost. ligst muligt af Klæde & Doeskind. i forskjellige Couleurer og Fiinheder er ligeledes arriveret og sælges billig af L. Frost.
Viborger Samler, 1847-03-18
Hos Undertegnede er til Salg 2de smukke nye 8te Dags Stueuhre. Samme modtager Bestilling paa nye Stueuhre at forfærdige, samt gamle dito at reparere. Peder Christensen, Vindum, den 1ste Marts 1847. boende paa Vindum Mark.
Viborger Samler, 1847-03-20
Kongelig allernaadigst privilegeret 75 Aarg. StiftsCivinde. Vo Ve Forsendes med Brevposten i Danmark og Hertugdømmerne. Løverdagen den 20de Marts 1847.
Viborger Samler, 1847-03-20
Denne Tidendes udenlandske Artikel redigeres af Adjunct Reis, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-03-20
Nyeste Postefterretninger. Storbritannien og Jrland. J Rosshire i Skotland have Uroligheder fundet Sted. Folket vilde forhindre Kornudførslen, endskjøndt denne størstedeels var bestemt til Høilandene, hvor Hungersnøden hersker i sin skrækkeligste Skikkelse. Tropper maatte opbydes for at realisere Forsendelserne.
Viborger Samler, 1847-03-20
Dampskibet "Great Western, skulde den 11te Marts sælges i Staden Bristol. Skibet har kostet 63,000 Lstl., gjort 90 fordeelagtige Reiser, og skal, at dømme efter den stedfundne Besigtelse, være saa godt som nyt, desuagtet var det høieste Bud kun 20,000 Lstl. Skibet blev ikke solgt.
Viborger Samler, 1847-03-20
Samme Dag holdtes i London en stor Forsamling af Skibsbyggere og Rhedere, hvor der levende debatteredes om de Fordele, Navigationslovene yde. En Mængde Resolutioner til Fordeel for disse Loves Opretholdelse antoges.
Viborger Samler, 1847-03-20
Af "Børsenhalles Londonercorrespondent erfares, at Underhusets Møde den 12te udfyldtes med Debatten omden nye irske Fattiglov, hvis Principer og Details Lord John Russell udviklede. Debatten udsattes. Paa en Forespørgsel fra Parlementsmedlemmet Baillie og Regjeringen af Nødværge havde ifinde at efterligne andre Landes Exempel, der havde forbudt Kornudførsel, gav Lord John Russell et benægtende Svar, og han erklærede tillige, at efter hans Anskuelse vilde et saadant Udførselsforbud være et directe Middel til at standse Kornindførslen i det Land, der forbød Korn udførsel.
Viborger Samler, 1847-03-20
The Times har meddeelt en interessant Artikel om Jrland. Man er beføiet til at antage – siger denne Journal – at et Folk, der sulter, er fattigt. Et Folk af 8 Mill., af hvilke 3 a 4 Mill. nu staae i Understøttelseslisterne, medens desuden en stor Deel af de andre er nær ved at sulte ihiel eller allerede er falden som Offer for Hungersdøden, kan ikke sammenspare Noget, endnu mindre indskyde Summer i Sparekasser. Disse Mennesker betale ingen Renter; de ere seendrægtige i at udrede Skatter og Afgifter. Det er imidlertid et beviisligt Factum, at de irske Sparekasser have ingensinde blomstret saaledes som nu. Provindsen Leinster viser d. 1ste Jan. 1847 en Forøgelse af Jndskudssummer i Sparekasserne paa 36,000 Lstl. i Sammenligning med den 1ste Januar 1846. Tør man heraf ikke drage den Slutning, at Hungersnøden ikke har yttret nogen skadelig Jndflydelse paa Jndskud i Sparekasserne? – J Ulster ere Jndsatserne endnu større - over 46,000 Lstl. Endog i Connaught, der indeholder de fattige Grevskaber Mayo, Roscommon- og Sligo, ere de indskudte Summer stegne 9000 Lstl. høiere end forrige Aar; i Munster er Overskudet c. 60,000 Lstl. Navnligen viser sig i alle Havnestæder - Drogheda, Dundalk, Werford, Belfast, Newry, Sligo, Cork, Waterford og endnu mere i Limerick et betydeligt Plus af Jndskudssummer i Sammenligning med Aaret, der endte den 1ste Jan. 1846. – J Frankerig er det Modsatte Tilfældet. Der føle Sparekasserne Folkets Nød; de ere Gradmaalere for Folkets større eller mindre Velvære. J Frankerig er det fornemmelig Tiendet, Svendene, de smaae Handelsmænd, og maaskee nogle Forpagtere, som henvende sig til Sparekasserne. Denne Klasse er ved Dyrtiden, bleven tvungen til at tage sine Jndskud tilbage. Saaledes er det ikke i Jrland. De ovenfor anførte Kjendsgierninger – saaledes formener the Times – lade sig maaskee forklare deraf, at en stor Masse af de mindre Forpagtere begraver i den nærværende Usikkerheds-Tid sine Penge i Sparekasserne, istedetfor at anvende samme paa de af dem forpagtede Landeiendomme. De redde disse Penge fra Hungerens Kløer og fra deres Grundherrers Fordringer. Meget deraf er sandsynligviis bestemt til at udrede Overfarten til America. Virkelig tiltager ogsaa daglig Udvandringen fra Jrland til America; det er ikke de Fattige, der udvandre; disse mangler det paa Midler dertil, men størstedeels flittige og sammenlignelsesviis velhavende Folk af den mellemste Forpagterklasse. En anden Følge af den nuværende Nød i Jrland er de unge Jreres Higen efter at tage Musketen paa Nakken; hyppig melde sig paa eengang 100 a 150 Recruter i Hververdepots i Jrland. Saaledes ville de Aabninger, som Krigene i Afghanistan, China, Seinde og Pendschab have foraarsaget, snart vorde udfyldte, og Jrerne ere ypperlige Soldater; de skye hverken Jld eller Vand.
Viborger Samler, 1847-03-20
Lord John Russel yttrede i sin Tale imod Humes Andragende, at indsigtsfulde Mænd vare af den Formening, at England ikke burde trække sig tilbage, men at det burde opfylde de Forpligtelser, det havde paataget sig ved Afslutningen af det russisk hollandske Laan, En Correspondent i Augsb. Allg. Zeit. paastaaer derimod, at de bedste Retsauctoriteter i England ere af den Anskuelse, at ved Krænkelsen af Wienertractaten (Krakaus Jndlemmelse i Østerrig) er ogsaa den Betingelse ophævet, hvortil Betalingen af de 100,000 Lstl. fra Englands Side til Rusland er knyttet, og at Ruslands Krav paa denne Sum saaledes er forbrudt. Endog Dr. Lushington, den største Auctoritet i England hvad angaaer Spørgsmaal, henhørende til Folkeretten, paastaaer, at Rusland med Vidende og forsætlig har krænket Stipulationerne i Wienertractaten, og at England derfor er i sin gode Ret, naar det ophører med at udbetale hiin aarlige Sum. Samme Anskuelse lægger the Times for Dagen. Denne Journal drager vel ikke Lord Russells Sandhedskjærlighed i Tvivl, men den beraaber sig paa den af den berømte Jurist Dr. Addam afgivne Erklæring, der ganske stemmer overeens med Dr. Lushingtons Anskuelser. Skulle – saaledes spørger the Times – "høitidelige Tractatsforpligtelser ustraffede kunne brydes til Høire og Venstre, og skulle vi Englændere under saadanne Forhold være saadanne Slaver af en falskforstaaet Troskab imod Tractater, at vi skulle bortkaste Penge af vort Folks Lomme for – som det hedder i Cabinetsproget – at værne om alt det, som hiin Stat uden Sky har tilintetgjort Börsenhalles Londoner-Correspondent, melder under 12te Marts, at de Forhold, som i længere Tid have fremkaldt Mismod og Ængstelse, endnu vedblive at virke, fordi de Aarsager, af hvilke hine ere udsprungne, ikke have undergaaet nogen Forandring. Disse ligge fornemmelig i den nu i 4 samfulde Maaneder herskende Vinter, der hidtil undertrykker næsten ethvert Tegn paa ny Vegetation, der ellers ved denne Tid hyppig har gjort store Fremskridt. Frygt altsaa for at dette Aars Korndyrkning ikke turde erholde et godt Udfald, de stedse herskende nordlige og østlige Vinde, der holde Tilførsler tilbage, den stedfindende Mangel paa Levnetsmidler i Jrland, de reducerede Forraad i Frankerig og Belgien, og Uvisheden, om hvormeget der tør ventes fra Udlandet, have yttret en skadelig Jndflydelse paa vore Pengemarkeder. Pengenes Værdi er nu noget over 4 pCt., men Banken har endnu ikke sat sin Disconto for de bedste Securiteter høiere end 4 pCt. p. A., endskjøndt man i disse Dage ventede en saadan Forholdsregel.
Viborger Samler, 1847-03-20
Frankerig. Paris, den 12te Marts. Oppositionsjournalerne National og Constitutionnel, indeholde Artikler, der skildre med de mørkeste Farver den ved Dyrtiden opstaaede Nød og Statens slette Finants tilstand.
Viborger Samler, 1847-03-20
De Deputeredes Kammer har bevilget en overordentlig Credit for de Krigsdampskibe, der bugsere Kornskibene igjennem Stræderne.
Viborger Samler, 1847-03-20
Grev Bresson holdes endnu i nogle Dage tilbage i Madrid, hvor en ung Marseiller eller Marseillaner skal have gjort et dybt Jndtryk paa Dronningen.
Viborger Samler, 1847-03-20
Spanien. Madrid, den 7de Marts. Ministeriet skal befinde sig i fuld Opløsning, fordi Dronningen ikke, vil samtykke i Bretons Entledigelse og Pavias Udnævnelse i hans Sted. Efter andre Beretninger har kun General Oraa indrakt sin Demission. Bravo Murillo, og Jsturiz have givet de meest beroligende Forsikkringer om Tilstanden i Catalonien. - Phare des Pyrencesderimod vedbliver at paastaae, at en stor carlistisk Bevægelse vil om faa Dage udbryde. General Enna er rykket ud imod Banderne i Øvre-Catalonien.
Viborger Samler, 1847-03-20
Mexico. Fra Vera-Cruz meldes under 31te Jan. pr. P. S.: "J dette Øieblik indtræffer en Coureer fra Mexico, og vi høre, at der i Nærheden af Saltillo har fundet en Fegtning Sted, hvori Americanerne vare de Tabende og mistede 76 Md. hvoriblandt 6 Officierer, der toges tilfange. Santa Anna er med hele sin Hær brudt op fra San Luis Potost og har rettet sin Marsch imod Montere, efterat han i Forveien havde taget en Privat-Conducta af 200,000 Dollars og derfor udstedede sit eget Garanti. Stadfæstes denne Efterretning, saa turde Americanerne, der havde rettet deres Marsch imod Tampico, nu vel atter vende tilbage for at dække Ryggen, ved hvilken Marsch Vera-Cruz vil i nogen Tid blive forskaanet for et Angreb fra Landsiden.
Viborger Samler, 1847-03-20
Kongeriget Baiern. Allg. Preuss. Zeit, melder fra München under 10de Marts, at den i flere Blade, nylig udbredte Efterretning, at Hs. Maj. Dronningen har paa længere Tid begivet sig til Wien, beroer paaen Vildfarelse. Dronningen har ikke forladt München.
Viborger Samler, 1847-03-20
Fra denne Stad meldes fremdeles under samme Dat.,at den østerrigske Gesandt sammesteds har taget Permission paa længere Tid, og at ogsaa et Skifte synes at forestaae i det pavelige Nunciatur.
Viborger Samler, 1847-03-20
Augsb. Ab. Zeit. beretter, at Kongen af Baiern har befalet, at der skal standses med Undersøgelsen om de Ercesser, der ere begaaede i det sidste Folkeopløb i Baierns Hovedstad, og at de endnu arresterede Personer skulle sættes paa fri Fod.
Viborger Samler, 1847-03-20
Hamborg, den 16de Marts. Med Extra-Dampskibet "Mountaineer haves Efterretninger fra London, af 14de, om Morgenen. De melde, at den 14de, Kl. 12 1/2 om Natten, er i Nærheden af Nine-Elms ved London, udbrudt Jld paa en Tømmerplads, hvor der laae 15000 a 17000 Stkr. Tømmer, der tjene til Grundlag for Jernbanerne, d. er saakaldede steepers, og at mange paa Themsen liggende Baade og Skuder ere ødelagte af Jlden. Kl. 3 om Morgenen var Jlden tildeels slukket.
Viborger Samler, 1847-03-20
Jndenlandske Efterretninger. Af Adresseavisen sees, at den Indbydelse, som Prof. Clausen, Secretair Hartmann m. Fl. for nogle Aar siden lod udgaae, til at reise "Danmarks første kirkelige Componist, C. E Weyse, et synligt Minde, har havt det heldige Resultat, at man nu kan skride til Udførelsen deraf, ved at sætte en Mindesteen paa hans Grav paa Roeskilde Kirkegaard og opreise hans Buste i Frue Kirke.
Viborger Samler, 1847-03-20
Ved Conferentsraad Schram's Død – hedder det i Fædrelandet, er den administrerende Directeurpost i Enkekassen bleven ledig, der var vistnok god Grund nu at inddrage en Gage af 2,500 Rbd., ligesom det ogsaa ved denne Leilighed synes at være passende, om det toges under Overveielse at henlægge Enkekassen, enten under Finantserne, som dog om nogen Tid aarlig ville komme til at udrede Enkekassens Udgifter, eller vel rettere underLivsforsikkringsanstalten, en Indretning, som griber saa meget ind med Samme.
Viborger Samler, 1847-03-20
Lector Bergsøe har i "Dansk Folkeblad, meddeelt Nogle Resultater af den sidst i den danske Stat afholdte Folketælling, hvoraf her fremhæves Følgende: Hele den danske Stat talte den 1ste Februar 1845 2,392,568 Mennesker, og med den Tilvært, Befolkningen siden har faaet, kan den den 1ste Februar, 1847, ansættes til 2 1/2 Mill. Deraf levede i Kongeriget 1,350,327, i Hertugdømmet Slesvig 362,900, i Holsteen 479,361, i Lauenborg 46,486 og i Bilandene, 153,491. Paa hver Qvadratmiil, leve 2195 Mennesker, og da der i hele Europa i Gjennemsnit kun komme 1383 Mennesker paa Qvadratmilen, kan den danske Stat saaledes ansees som godt befolket. Der gives imidlertid mange Stater, som have en meget tættere Befolkning. Ærøer det stærkest befolkede Land i Danmark (6800 Menneskeer paa Qvadratmilen); Ringkjøbing, Amt det slettest befolkede (729 paa Qvadratmilen). Med Undtagelse af Kjøbenhavn (126,787 Mennesker) tæller kun en eneste Kjøbstad i Kongeriget over 10,000 Jndvaanere, nemlig Odense (10,238); i Hertugdømmerne findes 5 Kjøbstæder med 10,000 Jndvaanere og derover, nemlig Altona (32,200), Kiel (13,572), Flensborg (16,537), Slesvig (11,622) og Rendsborg (10,338.)
Viborger Samler, 1847-03-20
Over Norge har Rentekammeret modtaget Beretning om, at Sundhedstilstanden paa Færøerne i det hele er god. Ligesom i Efteraaret 1845, er der paa Øerne paa flere Steder nedfalden en Askeregn. Den 14de og 15de Januar blev det bemærket, at de hvide Faar vare blevne mørkegraae paa Hovedet og omkring Halsen, hvilket befandtes at hidrøre fra et fortagtigt Støv, som havde en brændt Lugt. At Nedfaldet, der iøvrigt ikke synes saa stærkt som det, der fandt Sted i Aaret 1845, hidrører fra et nyt Udbrud af Hekla, er, efter Amtmandens Formening, utvivlsomt, og at Virkningen deraf har kunnet vise sig paa Øerne, endskjøndt Vinden i Januar Maaned har været sydlig og sydøstlig, gjør det ikke usandsynligt, at Udbrudet har været voldsomt.
Viborger Samler, 1847-03-20
J det stærke Sneeveir, Tirsdagen den 9de De, blev en ældre Kone sendt med et Brev fra en et Stykke Vei fra Gladsaxe beliggende Herregaard til Præsten Kalckar, i nævnte By. Da hun længe udeblev, anede man, at hun i det frygtelige Uveir var kommen til en Ulykke. Flere Folk begave sig ud for at søge efter hende; deres Leden var meget længe forgiæves, og allerede vilde de med uforrettet Sag vende hjem, da de endelig fandt hende omkommen i en Sneedrive, hvor den Ulykkelige formodentlig var bleven henslængt af Stormen. (Flopst.)
Viborger Samler, 1847-03-20
For nogle Dage siden maatte en Møllersvend paa en af Skjelskørs Møller foretage sig en eiendommelig Motion, rigtignok imod sin Villie, idet Møllen, medens han var beskjæftiget med Seilene, blev sat igang af den anden Svend, der, naturligviis uvidende om sin Kammerats kritiske Stilling, saaledes forskaffede ham den sjeldne Nydelse at gjøre flere Omgange med Møllevingen, som dreves af en frisk Luft. Luftskipperen holdt sig imidlertid godt fast og slap, efterat Møllen var standset, derfra med Skrækken. (Præst Av.)
Viborger Samler, 1847-03-20
Den 22de Febr. feiredes i Wordingborg en Fest, som man ikke har oplevet der i Mandsminde: Det var den Naarige Vægter Holm og hans 73aarige Hustrues Guldbryllupsfest. Den begyndte Kl. 12 med en Kirkehøitidelighed; Justitsraad Byfoged Oxenbøll modtog ved Kirkedøren Jubeloldingen og ledsagede ham ved Haanden til Alteret. Borgerrepræsentanternes Formand, Gjæstg. Madsen, ledsagede Bruden. Efter den afsungne Psalme udviklede Pastor From i en smuk Tale Festdagens Betydning, især for Jubelparret, som, i Livets Solskin og Skygge, trolig havde vandret med hverandre, og ved deres Pligters Opfyldelse erhvervet sig alm. Agtelse. De havde 10 Børn, hvoraf ikkun Fem vare levende og En af disse der er Skomagersvend i Horsens, var derfra vandret paa sin Fod til Wordingborg, for at deeltage i sine gamle Forældres Glæde. Om Aftenen var paa Gjæstgivergaarden Spiisning, hvori c. 150 Personer deeltoge. Efterat en Sang for Jupelparret var afsungen, holdt Justitsr. Oxenbøll en Tale, hvori han viste Oldingens Krav paa den borgerlige Agtelse. Derefter oplæste han Jubeloldingens Entledigelse fra Vægtertjenesten. Efter Bordet afholdtes et Bal til Ære for Jubelparret. Ved en Collect, var til Fordeel for samme tegnet et aarligt Bidrag af omtrent 120 Rbd. (Pr. Av.)¬
Viborger Samler, 1847-03-20
"Lollpost meddeler. Atter maa vi anmelde en Jldebrand. Denne opkom om Aftenen Kl. omtrent 9 den 12te d. M. hos Vognmand Hee udenfor Nakskov. Gaardens Baghuse og en Deel deri værende Vogne m.v. bleve et Rov for Luerne. Hr. Hee, som er en bekjendt dristig Mand, beklages meget i Anledning af det ham saaledes ved ulykkelig Hændelse tilføiede Tab.
Viborger Samler, 1847-03-20
Faaborg, den 13de Marts. Til sin sidste Hvile stædtes idag her en Mand, der i en Snees Aar har virket som praktiserende Læge baade her og i en viid Omegn. Hvor yndet han var, viste det talrigt uindbudne Følge af alle Klasser, baade fra Omegnen og herfra Byen.
Viborger Samler, 1847-03-20
Det var Hr. Bataillonschirurg Rosendahl, som overgaves til Gravens Ro. Kun faa Dage bandtes han til Sygeleiet førend Døden bortrev ham. Mangt et Øie vædedes ved hans Baare, paa mangen en Kind, ogsaa i Husene, randt Taaren; thr i viden Kreds føltes Tabet af den menneskekjærlige Læge, der ofte offrede sig for den Lidende ene for at hielpe, ikke for at vinde Guld. Tit hialp han uden Vederlag og understøttede derhos den trængende Syge. Hans Minde, vil kjærligen bevares i Manges, Hjerter; hans Savn vil dybt føles af Mange. Den 22de f. M. druknede sig i en Brønd i Ring en 60-aarig Huusmand, Jens Olsen, der kjørte omkring og opkjøbte Hønsekræmmervarer for en Mand fra Valby som dertil havde medgivet ham 60 Rbd., af hvilke han i Allersløv Kro og andensteds havde bortspillet nogle og 20 Rigsdaler. Rimeligviis har han først gjort Forsøg paa at hænge sig, da et Reeb fandtes opbundet; men heri maa han vel være bleven forstyrret. Det ulykkelige Offer for sin Spillelyst efterlader Kone og 3 Børn. (Præst Av.)
Viborger Samler, 1847-03-20
Fra Slesvig skrives i "Kiel. Corr., at det nye Regjeringsblad ikke, som Planen først var, vil kunne begynde den 1ste April d. A., da det endnu ikke er lykkedes at finde en passende Redacteur. Planens Udførelse skal derfor foreløbig være udsat til 1ste Juli, maaskee opgives den aldeles.
Viborger Samler, 1847-03-20
Den Efterretning, at Amtmand Kherre v. Krogh i Husum havde taget sin Afskeed, gjendrives i de holsteenske Aviser. Derimod indeholder Børsenhalle følgende Correspondentartikel fra Slesvig: "Husum Amts fortjente Amtmand, Kherre. v. Krogh, er Administrator over de i Nærheden af den danske Grændse beliggende Godser Gram og Nybbel. For kort Tid siden blev hans Ophold der feiret med et festligt Optog af et "Hoch og Sang. Jfølge danske Blade skulde "Schleswigholstein meerumschlungen, være bleven sungen. Dette gav Anledning til, at Kherre v. Krogh blev afhørt, hvortil han erklærede, at han vel havde forstaaet, at der var bleven fungen, men hvad det var, havde han paa Grund af sin Tunghørighed ikke kunnet skjelne."
Viborger Samler, 1847-03-20
Udnævnelser og Entledigelse. Under 11te Marts er Toldassistent i Eckernførde J. C. Osten, allern, beskikket til Controlleur sammesteds. - Under 25de Febr. 1847 er Toldassistent i Kjøbenhavn A. Schifter afskediget af Told- og Consumtionsvæsenets Tjeneste.
Viborger Samler, 1847-03-20
Marinen. Den 14de Marts ere efternævnte Officerer allernaadigst udnævnte til Chefer for de til Udrustning iaar bestemte Skibe, samt for Vagtskibsstationerne, nemlig: Capitain Schneider for Corvetten "Valkyrien", der skal afgaae paa et Beseilings- og Øvelsestogt; Capt. Elbrecht for Cadetskibet Corvetten Flora; Capt. Lieutn. Prøselius for Vagtskibet ved Altona, Skonnerten Elben; Capt. Lieutn. Krenchel for Vagtskibet i Øresund, Corvetten Najaden"; Capt. Lieut. Baron Dirckink=Holmfeldt for Vagtskibet i Storebelt, Skonnerten Pilen", Capt. Lieutn. Jrminger for Briggen "St. Croix, der skal anløbe Kysten af Guinea og derfra afgaae til Station ved de vestindiske Øer, Capt. Lieutn. M. Suenson for Briggen St. Thomas, der skal afgaae med Corvetten Valkprien, paa et Beseilings- og Øvelsestogt; Capt. Lieut. C. Suenson, for Vagtstationen paa Kjøbenhavns Rhed, Batteriet Trekoner; Capt. Lieutn. Raffenberg for Dampskibet Ægir og Premier lieutn. Wilde for Dampskibet "Hebe.
Viborger Samler, 1847-03-20
Armeen. Under 6te Dennes er dimitteret Regimentsqvarteermester ved det forrige slesvigske Jnfanteri-Regiment S. v. Lachmann, Ridder af Dannebroge, allernaadigst udnævnt til Forstander ved Christians Pleiehuus i Eckernførde, samt derhos allernaadigst tillagt Majors Characteer. Under 11te ds.
Viborger Samler, 1847-03-20
er Cand. juris C. F. Schjønning allern, udnævnt til Auditeur i Armeen, dog uden Anciennitet. Under f. D. er Auditeur i Armeen J. Skrike allern, udnævnt til Auditeur ved Kongens Livcorps. Under f. D. er Cand. juris A. C. C. Købke allern. udnævnt til Auditeur og Regnskabsfører ved Bornholms Milice.
Viborger Samler, 1847-03-20
Ledigt Embede. Jnspecteur ved den Kongl. Fødsels= og Pleiestiftelse i Kbh. Aarlig Løn 900 Rbd. samt fri Bolig og Brænde. Ansøgninger indleveres til Directionen for den Kongl. Fødsels- og Pleiestiftelse i Kbhavn i Løbet af 4 Uger. Caution 5000 Rbd.
Viborger Samler, 1847-03-20
Kjøbenhavns Børs-Cours, den 16de Marts. Hamborg 2 M. - a vista 198. Bank-Disconto 4 pCt. Dito paa Banco=Vexler 3 1/2 pCt. Norske Speciessedler 196 1/2 Rbd. Sedl. (Sælgere). 4 pCt. Kgl. Obligationer (uden Rente) 103 3/4 Rbd. S. (Sg.) Øst-Gothlands Panteobligationer af 1846 ved Hambro & Søn 94 1/2 i Banco. (Sælgere.) Nationalbank=Actier 171 1/2 Rbd. i r. S. (Sælgere). NB. Med Udbytte fra 1ste August 1846. Roeskilde Jernbane=Actietegning 68 Rbd. r. S. (Sælgere).